وحلل عقدة من لساني يفقهوا قولي السلام عليكم ورحمة الله وبركاته. اهلا بحضراتكم في المقطع الاول من مقاطع تدبر اسماء الله الحسنى تدبر الاسماء الحسنى احنا النهاردة ان شاء الله آآ عندنا آآ الجزء الاول من المقدمة اللي هتاخد مننا تلات حلقات المقدمة وحدها تلات حلقات
ونبدأ نستعين بالله الحمد لله والصلاة والسلام على رسول الله آآ ربنا سبحانه وتعالى يقول في سورة طه الله لا اله الا هو له الاسماء الحسنى اذا اسماء الله الحسنى على وزن الفعلة من الحسن من الجمال. فيها اسماء جميلة. لذلك نبدأ من اليوم
ان شاء الله هذه السلسلة المباركة سلسلة احصاء اسماء الله الحسنى طب انا ليه بقول احصاء وهدفنا منها ايه هدفنا منها ان هذه السلسلة تدخلنا الجنة ليه بقول احصاء الاسماء الحسنى؟ مش شرح الاسماء الحسنى فهم الاسماء الحسنى
اشمعنى احصاء عن ابي هريرة رضي الله عنه ان رسول الله صلى الله عليه وسلم قال ان لله تسعة وتسعين اسما مائة الا واحدة من احصاها دخل الجنة؟ فاحنا عايزين نحصيها
طب ما احنا نفهم الاول معنى نحصيها ايه ؟ ما معنى الاحصاء؟ يبقى احنا هنتكلم في معنى الاحصاء وهنتكلم في عدد الاسماء تسعة وتسعين وليه ربنا قال مائة الا واحدة
تعالوا نتكلم الاول في احصاء لو انت عندك آآ جنيهات دهب وقعدت تعدهم انت كده عديتهم. او طلعوا مسلا تلاتين جنيه دهب. ايوا عشرين جنيه دهب. انت كده عديتهم لكن لم تحصيهم ليه
الاحصاء ان انت بعد ما تعدهم تسجلهم وتكتب عددهم وتروح تشوف الجنيه الدهبي النهاردة يسوى كم وتضربه تعرفي الجنيهات الدهب دي تمثل كم مسلا دولار او جنية استرليني او اي عملة من العملات دي
وتبدأ تشوف المبلغ ده يجيب لك ايه يجيب لك سيارة يجيب لك شقة يجيب لك فيلا. ده اسمه احصاء. يعني انت بتلم وبتحيط ابتدوا بالقيمة وبالاثر اللي ده ممكن يحدثه في حياتك
ازا الاحصاء غير العد عشان في ناس يقول لك لأ لأ بقول لك ايه انت هتفتي. احصائي يعني عد وخلاص لأ. والدليل؟ في سورة مريم ربنا سبحانه وتعالى ان كل من في السماوات والارض الا اتي عبدا
لقد احصاهم وعدهم عدا. الواو واو العطف تفيد المغايرة. لازم اللي قبلها غير اللي بعدها. فالاحصاء حاجة والعد حاجة تانية قريبين من بعض في المعنى لكن الاحصاء غير العد ورد طبعا ان ربنا اتكلم عن الاحصاء والعد كتير في القرآن. يعني مسلا في سورة ابراهيم قال واتاكم من كل ما سألتموه. وان
تعد نعمة الله لا تحصوها. ان الانسان لظلوم كفار. لما تعده انت بتعد عد لكن لن تحصي يعني مش هتقدر تلم بها كلها الاحصاء هو الاحاطة الكاملة بها. لكن العقد انت ممكن تبدأ تعد حاجة وما تخلصهاش. هم
مسلا برضو ربنا قال في سورة النحل وان تعدوا نعمة الله لا تحصوها. ان الله لغفور رحيم. نفس الكلام لو بدأتوا تعدوا نعم الله وعدوا نعم الله ديان يعني اتكلمنا فيها قبل كده في التربية الايمانية انه انه من من العبادات
المهجورة لكن ابدأ عد نعم الله. لكن لن تحصيها يعني لن تحيط بها كلها. مش هتعدها كلها ومش مش تفهمها كلها. مش هتدركها كلها يعني اذا الاحصاء اوسع من مجرد العد واصعب من مجرد العد. الاحصاء بيشمل الاحاطة بالمعاني معرفة التفاصيل
الدقيقة فهم الفوائد والاثر اللي ممكن تحدثه قال صلى الله عليه وسلم ان لله تسعة وتسعين اسما. مائة الا واحدة من احصاها دخل الجنة مائة الا واحدة هنأجلها ومش هناقش ليه النبي
قال هذا التعبير ما هو طبعا تسعة وتسعين يعني مية الا واحد هو احنا للدرجة دي يعني ما فيش خالص! لأ احنا هنتكلم ليه اتقالها بالطريقة دية! لما نيجي نتكلم في لفظ الجلالة
الله بس ده لسة قدامنا فيه مسلا اربعتاشر خمستاشر حلقة كده ولا حاجة او يمكن اتناشر حلقة على ما نوصل طيب اول اركان الايمان هو الايمان بالله سبحانه وتعالى هو ده اصل الايمان
لو انسان مؤمن بوجود الله هل ده يكفي؟ لأ لا ما هو واحد بيؤمن ممكن المشركين كانوا بيؤمنوا بوجود الله والهة اخرى معه فلا يكفي ان الانسان يؤمن بوجود الله عشان يعتبر مؤمن
ممكن واحد يؤمن بوجود الله وان له ولد. طب ما المسيحيين مؤمنين بوجود الله وان عنده ولد هذا لا يجوز يعني لا يكفي ان الانسان يؤمن بوجود الله يبقى الايمان يقتضي الايمان بالله
باسمائه وصفاته منها انه اله واحد لم يلد ولم يولد. اذا الايمان بالله ليس مجرد قول امنت بالله من غير علم بالله. ما ينفعش حقيقة الايمان انك تعرف الرب الذي تؤمن به
ازا لازم نبذل جهد في معرفة اسماء الله وصفاته. علشان نبلغ درجة اليقين عشان ما نبقاش زي في اي واحد مؤمن بوجود الله لكنه عايش حياة اللي ما بيؤمنش بوجود الله او المشرك بالله عشان تبلغ درجة اليقين بالله لازم
تبذل جهد في معرفة اسماء الله وصفاته احنا ليه بنعتبر اليهود والنصارى يا الكفار مع انهم اهل كتاب ومؤمنين بالله يعني بوجود الله. لكنهم مش مؤمنين باسماء الله وصفات الله الصحيحة
اليهود مسلا يصفون الله بالنقص انه يخطئ يندم هذا كفر بس كفر بايه؟ مش بوجود الله هذا كفر باسماء الله بصفات الله. المسيحيين جعلوا الله ثالث ثلاثة جعلوا الله ثالث ثلاثة. لكن مؤمنين بوجود الله
قالوا المسيح ابن الله. لكن مؤمنين بوجود الله. هذا لا يكفي ان واحد يؤمن بوجود الله يبقى لازم الواحد يؤمن بالله باسمائه وصفاته اللي اللي الصحيحة طيب من الحاجات الاساسية اللي عايزين نفهمها برضو انه هناك اراء كثيرة في مسألة اسماء الله الحسنى
انا مع الرأي اللي بيقول انه لا يجوز او لا يصح اشتقاق اسم لله من الصفات بتاعته والافعال بتاعته اللي وردت في الكتاب والسنة. مسلا اه اه ربنا قال مسلا ايه؟ ومن يضلل الله فما له من هاد. ما تقدرش تشتق لله اسم المضل. ما تقدرش
ليه طب ما هو قال يضلل ايوة من صفاته انه ممكن يضلل لكن لا يجوز انك تقول ان اسمه المضل مسلا يمكرون ويمكر الله ما تقدرش تشتق لله اسم من هذه الصفة وتقول الماكر لا يجوز
الله يستهزئ بهم. ما تقدرش تشتق لله اسم المستهزئ لا يجوز يكيدون كيدا واكيد كيدا. لا يجوز ان تشتق لله اسم الكائد يبقى ازا لا يجوز نشتق لربنا اسماء من الافعال اللي ورد ان هو هو قال انه ممكن يعملها وبيعملها مع بعض الناس
هذه الافعال مقيدة باحوال معينة وبناس معينة فربنا بيفعل هذه الاشياء مع من يستحقها فقط، لكن اه اه لا نشتق لله اسماء من صفاته وعلى فكرة مش لازم يكون كلها اسماء لها معنى سلبي. لا ده ممكن تكون اسماء ايجابية
لكن طالما ان ربنا لم يسمي نفسه بها لا يجوز مسلا ربنا قال مسلا في سورة النحل مسلا شوفوا آآ وان لكم في الانعام لعبرة نسقيكم مما في بطونه من بين فرث ودم لبنا خالصا سائغا للشاربين
حلو قوي الاية اهي وربنا بيقول انه بيسقينا من اللي في بطون الانعام لبن هل يجوز نسمي الله الساقي او السق ؟ لأ ليه طب ما هو قال انه يسقي ايوة هو قال انه يسقي. اذا دي صفة من صفات ربنا هذا فعل من افعال ربنا. لكن لا نستطيع ان نسمي الله الا بما
سمى به نفسه. ادي اول آآ اساس من من اسس آآ دراسة وتدبر الاسماء الحسنى هتجد مسلا اية مسلا في سورة النازعات اانتم اشد خلقا ام السماء؟ بناها. ازا ربنا بنى السماء. صح؟ اه وفي سورة قاف قال
آآ افلم ينظروا الى السماء فوقهم كيف بنيناها وزيناها ومالها من فروق هل يجوز نسمي ربنا البناء او الباني هو قال انه بنى السماء لكن لا يجوز تسمي ربنا البنا
او الباني لا يجوز. ربنا قال وزيناها وقال انه زين كثير جدا هل معنى كده انك تسمي ربنا المزين؟ لا يجوز. ليه لا يجوز؟ لانه لم يسمي نفسه بهذا الاسم. بس خلاص يبقى احنا كده
حطينا قاعدة لنفسنا هنمشي عليها. لا يجوز اطلاق اسماء على الله مهما كان حتى فيها تعظيم يعني في احد المفكرين في اوائل القرنشين اللي قال ايه؟ الله هو مهندس الكون الاعظم لا لا يجوز انك توصف ربنا بمهندس
يقول لك انا باثني على الله ما ينفعش تثني على ربنا باسم هو لم يسمي به نفسه حتى لو كان اسمه جميل. معلش خلي لنفسك انت اسم جميل ده. ما تسميش ربنا بازن الله ما بيسموهاش نفسه به. يبقى دي قاعدة. طيب
اذا سألت مجموعة من المسلمين مين منكم بيحب ربنا؟ كل واحدة يقول انا طبعا كلنا بنحب ربنا. حلو اوي. طيب اطلب من من يعني انزل كده وقف في الشارع عشر تنفار مسلمين وقل لهم بتحبوا ربنا كل ما يقول لك اهو اقول له طب كلمني عن ربنا شوية
كلمني عن ربنا هيتكلم دقيقة دقيقة ونص دقيقتين وهيخلص الكلام الله لا يا جماعة ما تضحكوش على نفسكم الذي لا يعرف انسان ما يدعيش انه بيحبه اللي يعرف انسان قليلا هيحبه قليلا. اللي يعرف انسان كثيرا سيحبه كثيرا. ولله المسل الاعلى. والله اللي مش قادر يتكلم عن ربنا دقيقتين ده. ما
انه بيحبه هو اصل مش بالكلام. مش بالكلام. ازا معرفة اسماء الله مهمة جدا انها بتعرفنا بتعرفنا ربنا ولما نعرف ربنا سنحبه دي اول حاجة اللي هيعرف ربه سيحبه ودي هنتكلم فيها بكرة
الحقيقة بقى عفة اسماء الله ايضا بتجيب على شبهات من ضمنها لماذا خلق الله الكون يقول لك اه عشان اعبده. لأ دي لماذا خلق الانسان لكن ليه خلق الكون اصلا
السؤال التاني ليه ربنا خلق الكون واسع جدا كده يعني الملاحدة دايما بيقولوا انتم بتقولوا الهكم حكيم؟ اه. طب هو من الحكمة انه يخلق الكون الواسع ده كله. كل ده ويخلي الحياة
على كوكب كوكب مين ؟ كويكب. كويكب تصغير كوكب. كويكب صغير كده في المجموعة الشمسية في مجرة من المجرات اللي ايه ده! ده كل ده ده تضييع موارد تضييع فلوس تضيع وقت
لكن السؤال الحقيقة فاليت بردو يعني ليه ربنا خلق الكون باتساع شديد كده تعال ناخد السؤال الاول. لماذا خلق الله الكون انت مسلا انسان متصف بصفات معينة منها مسلا الكرم
يعني انت شخص كريم خلاص؟ حلو قوي سواء جالك ضيوف او ما جالكش ضيوف ده لا يقلل من ان من صفة الكرامة عندك انت كريم حتى لو ما جالكش ضيوف تكرمهم
لكن لان انت انت كريم تحب ان يجي لك ضيوف علشان تكرمهم وتطلع لهم بقى الاكل اللي في التلاجة عندك وتطعمهم وتقول لده دوق دي ودي هو يبقى انت مش محتاج الضيوف عشان تبقى كريم. انت اصلا كريم. لكن انت لانك كريم تحب انك تمارس الكرم بتاعك
لله المثل الاعلى الله سبحانه وتعالى متصف بصفات. بعض هذه الصفات اسماء له. يعني شيء اساسي جدا ازا ربنا متصل بصفاته لا يحتاج احد علشان يتصف بها لكن الله يحب ان هذه الصفات
تنزل على ارض الواقع ويمارسها وتصبح افعال ويستفيد منها ناس قال رسول الله صلى الله عليه وسلم وده حديس مهم جدا قال والذي نفسي بيده بيقسم بالله والذي نفسي بيده
لو لم تذنبوا لو لم تذنبوا لو ما اذنبتوش ما عملتوش زنوب لذهب الله بكم ولجاء بقوم يذنبون فيستغفرون الله تعالى فيغفر لهم ازا ربنا يحب انه يغفر فلو الناس دي زي الملايكة كده ما بتعملش زنوب ربنا هيمشيهم ويجيب ناس تانية عادية جدا بتزنب عشان ربنا يحب انه يغفر. وربنا يحب انه يكرم ربنا
يحب انه يرحم. ازا هذه الصفات وهذه الاسماء من اجلها خلق الكون ربنا خلق الكون لانه متصف بهذه الصفات ادي اول حاجة. الحاجة التانية السؤال التاني بقى يبقى احنا اول حاجة ردينا عليها دلوقتي الايه؟ السؤال اللي هو لماذا اه اه اه
آآ خلق الله الكون. طيب تاني حاجة لماذا خلق الكون فسيحا وواسعا بهذه الطريقة ليلكون ضخم كده وفسيح كده وقلنا الملحدين بيقول لك ده تضييع موارد واموال على الفاضي. فين الحكمة
طيب اول حاجة مين قال ان الحياة فقط على كوكب الارض وانه لا توجد حياة في كواكب اخرى رأيكم ان هناك اشارات في بعض الايات لاحتمال وجود مخلوقات في كواكب اخرى. يعني يحضرني منها مسلا اية الشورى
اظن في ايتين اية سورة الشورى اهي تسعة وعشرين ومن اياته خلق السماوات والارض. وما بث فيهما من دابة. وهو على جمعهم اذا يشاء قدير. اذا في السماوات والارض هناك دواب. دواب الدابة هي مخلوق يدب على الارض
فلا تطلق على الطيور لا تطلق على الملائكة لا تطلق على الجن ازا هناك دواب. يعني الانسان دابة. اي حاجة بتدب على الارض اسمها دابة ازا دي اشارة لكن حتى لو الحياة فقط على الارض. وايه المشكلة
لماذا خلق الله الكون واسعا فسيحا؟ والانسان موجود على كوكب صغير كده عارفين مشكلة الملحدين ايه انهم بيتعاملوا مع الله كأنهم بيتعاملوا مع انسان انه الموارد البشرية والموارد المالية اللي عنده هتخلص. هو فاكر نفسه بيتعامل مع عمه
ليه ربنا؟ بس السؤال كويس اللي هو ليه ربنا خلق الكون فسيح جدا كده الاجابة في اخر اية في سورة الطلاق. سورة الطلاق اتناشر بقى احنا في الطلاق والتحريم اتناشر اية كل واحدة. ربنا بيقول في اخر اية في سورة الطلاق
الله الذي خلق سبع سماوات ومن الارض مثلهن يتنزل الامر بينهن لتعلموا ان الله على كل شيء قدير وان الله احاط بكل شيء علما. ركز بقى الله سبحانه وتعالى هو ايه؟ الله الذي خلق سبع سماوات وسبعة تفيد الكثرة. يعني قد تفيد العدد سبعة وقد تفيد الكثرة
تقول سبعة وسبعين وسبعمية للكثرة خلق سبع سماوات خلق سماوات كثيرة ومن الارض مثلهن واراضين كثيرة يتنزل الامر بينهن امر لا يتنزل بين السماوات والاراضين ليه؟ لا من التعليل لتعلموا
كل ده من اجل العلم يعني ايه؟ يعني كل الكون الواسع ده عبارة عن مدرسة تتعلموا فيها مدرسة اتعلموا فيها اه والناس بتروح تدخل عيالها بقى مدارس غالية جدا والمدارس الغالية دي تبقى كبيرة
وعدد الطلاب فيها قليلين عشان المعامل بتاعتها والملاعب بتاعتها كل الموارد فيها كبيرة فتتيح فرصة للتعلم احسن الكون ده احنا النهاردة عندنا تلسكوب وصل لخلاص حافة المجرة بتاعتنا وهيطلع من المجرة على مجرات اخرى
مش عارف بيسموه آآ هابل تايم باين مش كده وفيه تلسكوب تاني آآ زري بعت لنا قريب الصور بتاعته كانت السنة اللي فاتت كانت صور مزهلة هذا الكون هو مدرسة
لتعلموا هذا اول ده اول حاجة هذا تشريف للعلم. ربنا خلق الكون ده كله من اجل العلم لشرف العلم. واشرف علم هو ايه لتعلموا ان الله على كل شيء قدير هو العلم بالله سبحانه وتعالى. والعلم باسماء الله وبصفات الله
لتعلموا ان الله على كل شيء قدير. وان الله قد احاط بكل شيء علما يبقى اشرف علم هو العلم باسماء الله وبصفات الله. حتى العلوم الدنيوية نفسها. زي علم مسلا الطب والبيولوجي وعلم
لو الانسان بارز وفاهم ومتدبر لاسماء الله الحسنى هيستحضر وهو بيدرس كده علم النبات بسم الله الرحيم واسم الله الحكيم هيشعر بلذة كبيرة جدا وهو بيشوف بسم الله بيعمل تحت التلسكوب وهو بيتفرج على حكمة ربنا وعلى رحمة ربنا. وبيدرس واحد بيدرس علم
الجيولوجي اللي هو علم الصخور والجبال هيستحضر اسم الله القوي العظيم الكبير هيشعر بلذة كبيرة وهو بيدرس طبقات الارض والصخور والجيولوجيا الكلام ده كله. طيب كيف بقى نتعبد باسماء الله الحسنى
الاساس اللي هنتعبد به هم الاية والحديث دول يا جماعة. الاساس في الموضوع ده اية اعراف ولله الاسماء الحسنى فدعوه بها وذروا الذين يلحدون في اسمائه سيجزون ما كانوا يعملون
الاية دي هنفهمها. هي دي الاية اللي احنا هنتعبد بها اللي من اجلها احنا فهمنا ان يجب اننا ندعوا الله. ولله الاسماء الحسنى. ازا هناك الاسماء الحسنى يعني الجميلة الفؤلا من الحسن على وزن فعلة الحسنى
فادعوه بها. لازم ندعو الله بها وعايزين النهاردة نفهم يعني ايه ندعوه بها عشان معزمنا فاهمها غلط. معزمنا فاهم غلط هفاجئكم النهاردة وسيبكم وذروا الذين يلحدون في اسمائه. سيبكم من اللي بيلحدوا في اسماء ربنا دول. يعني ايه الحاد في الاسماء؟ برضو ان شاء الله هنشوفه النهاردة
سيجزون ما كانوا يعملون. هذا تهديد ربنا هيجازيهم على اللي بيعملوه ده لان لا يجوز الالحاد في الاسماء دي الآية. الحديث عن ابي هريرة رضي الله عنه قال قال رسول الله صلى الله عليه وسلم
ان لله تسعة وتسعين اسما. مائة الا واحدة. من احصاها دخل الجنة الاحصاء لغة هو الحفز. الحفز هنا بمعنى مش حفز الاسماء عشان نعرف الاسماء هي ايه ونسمعها. لأ الحفظ يعني حفظ المقتضيات من الافعال والتصرفات بناء على الاسم
يعني ايه هي افعال ربنا وتصرفات ربنا بناء على الاسم ده. وايه هي افعالك انت وتصرفاتك انت بناء على ايمانك بالاسم ده تمام؟ طيب زي بالزبط قول قول النبي عليه الصلاة والسلام
لما ازن لابن عباس ابن عباس كان صغير اعتقد احفظ الله يحفظك باسم الله الحفيظ هنا ها احفظ الله يحفظك. بس بناء على ده انت تحفظ الله قال له احفظ الله تجده تجاهك
يبقى ازا المقصود هنا هو حفظ مقتضيات الاسم مش مجرد اسم الحفيظ احفزه وخلاص يبقى انا كده هخش الجنة لأ يبقى اي واحد بقى ماشي بيغني الاغنية بتاعت هشام عباس اللي الناس بتسمعها الناس كلها حفزتها حتى المسيحيين
حفزوها عشان بيحضروا افراح. ده كده يخش الجنة بقى عشان هو حفز الاسماء الحسنى ما فيش داعي للسزاجة دي. طيب يبقى اثر هذه الاسماء الوجود وفي الدنيا ايه ايه اثر الاسماء دي في الدنيا
لازم نفهم وندرك ونتذكر باستمرار اثر صفات الله تعالى في الدنيا بالتالي انت لما بتروح عند الطبيب بتطلب منه يكشف عليك او يشخص المرض ويوصف لك الدواء صح؟ حلو قوي
طب اشمعنى رحت عند الطبيب؟ ليه ما روحتش مسلا عند مبيض محارة وقلت له يكشف عليك ويكتب لك روشتة طب ليه ما رحتش عند الطبيب وقلت له انا جاي لك عشان تشطب لي الشقة
لانك فاهم ان الطبيب اسمه طبيب. يبقى مجال تأثيره هو العلاج انه شخص المرض ويكتب لك العلاج يعالجك فلما تتعرف على اسماء الله الحسنى وتفهم معانيها وتفهم تأثيرها في الوجود هتطلب من الله طبقا للي انت فهمته من هذه الاسماء. لانك علمت منها
ما عند الله الك ربنا مخزن لك ايه ربنا ممكن يعطيك ايه وده بقى هينعكس على ايمانك بهذه الاسماء اي هينعكس على مدى التوحيد اللي عندك في كل اسم من الاسماء
يعني اسم الحفيظ ها واسم الرزاق دول اسمين مختلفين. في المعنى الله هو الحفيظ. والله هو الرزاق لكن الحفيظ اسم غير اسم الرزاق اسمين مختلفين في المعنى وكمان في الاثر على الوجود تأثير كل صفة من دول عند الله ما هزه الاسماء هي صفات ايضا
تؤثر في الوجود تأثير مختلف الحفيظ من الحفظ يحفظ الرزاق رزق يرزق بقدر توحيدك بقى في اسم الرزاق بقدر ما هتلجأ للناس او هتلجأ لله في مسألة الرزق يعني انت مسلا موحد تماما
بسم الله الرزاق لن تلجأ للناس عشان يرزقوك ولن تطلب من الناس وهيبقى كل ما زاد توحيدك باسم الرزاق كل ما قل جدا طلبك من الناس مؤمن مسلا آآ باسم الله الحفيظ
بقدر ما هتؤمن بسم الله الحفيظ. هم بقدر ما انت لن تخاف من الناس وده هينعكس على عملك على اخلاقك على كلامك على تعاملاتك مع الناس لان في ناس فاهمين
بصوا بقى ولله الاسماء الحسنى فادعوه بها في ناس فاهمين ان فادعوه بها يعني وانت بتدعو تقول يا حفيظ احفظنا. يا رزاق ارزقنا. يا غفار اغفر لنا لا مش لازم
مش لازم مجرد انك طلبت المغفرة انت كده حفظت اسم الغفار حفظت يعني وعيت وفهمت وادركت انه هو الغفار هو انت طلبت منه يغفر لك ليه عشان عارف ان هو غفار
وبقدر ايمانك بالغفار باسم الغفار انت بتطلب منه المغفرة ازا فادعوه بها ادعوه بمقتضيات الاسم مش بالضرورة تقول له يا غفار اغفر لي. لو قلت له يا رب اغفر لي انت دعيته باسم الغفار ايضا
خلي بالك بقدر ايمانك بانه غفار هتدعو ففي واحد ما بيدعيش ان ربنا يغفر له غير لما يطلع عمرة كل سنة وواحد بيدعو ان ربنا يغفر له كل يوم جمعة. واحد بيدعو ان ربنا يغفر له في كل صلاة
واحد بيدعو في كل سجدة بالمغفرة بقدر ايمانك باسم الغفار وحفزك لاسم الغفار ستدعو من قلبك بان ربنا يغفر طبعا انتم دلوقتي مستغربين جدا. انتم كنتم فاهمين ان فادعوه بها يعني تقول يا حفيظ احفظنا. يا رحمن ارحمنا
انا لما تتبعت بصوا يا جماعة لو كان هو ده معنى فادعوه بها يبقى اولى الناس باتباع ده هم مين؟ الانبياء هو فيه احسن منهم؟ في ناس اكتر منهم هيطبقوا
آآ عبادة زي دي فادعوه بها. يبقى لو كان معناها انك كل ما تيجي تدعو بشيء تستحضر الاسم المناسب زي ما قال لنا قبل كده يبقى كان الانبياء هم اكتر ناس يعملوا كده لكن انا تتبعت ادعية الانبياء في القرآن وجدت ان قليل منها بيذكر الاسم في الدعاء
ومش عايز حد يفهمني غير غلط بالتأكيد هناك ادعية الانبياء دعوا الله باسماء من اسماؤه الحسنى. وهنجيبها دلوقتي. لكن معظم الوقت ما كانوش بيفعلوا هذا اولا اول مسال دعاء سيدنا ادم اللي ربنا علمه له على فكرة
الدعاء اللي ربنا علمه له عشان يستخدمه هو وحواء في التوبة بص في سورة البقرة ربنا قال آآ فتلقى ادم من ربه كلمات فتاب عليه. انه هو التواب الرحيم. ربنا
اعطى كلمات اعطى دعاء لسيدنا ادم علشان يستخدمه في التوبة. انه هو التواب الرحيم. لان ربنا التواب رحيم. فايه هو بقى الدعاء ده اللي ربنا علمه له سورة الاعراف اتنين وعشرين
قال ادم وحواء هم الاتنين. قال ربنا ظلمنا انفسنا وان لم تغفر لنا وترحمنا لنكونن من الخاسرين. يبقى هم طلبوا ايه؟ المغفرة. والرحمة هم كده ادعوا بايه ؟ دعوا باسم الله الغفور والغفار. ودعوا باسم الله الرحمن. والرحيم. فين ؟ اهو عشان قالوا عشان طلبوا المغفرة والرحمة
مش لازم يقول له يا غفار اغفر لنا يا رحيم ارحمنا مش لازم مسلا دعاء سيدنا موسى في سورة غافر فخرج منها خائفا يترقب قال ربي نجني من القوم الظالمين
ما قالوش يا منجي نجني من القوم الظالمين او يا منجي انجني من القوم الظالمين. قال له يا رب نجني من القوم الظالمين في سورة يونس سيدنا موسى ايضا وقال موسى ربنا انك اتيت فرعون وملأه زينة واموالا في الحياة الدنيا. ربنا ليضلوا عن سبيلك
دعا عليهم بقى ربنا طمس على اموالهم واشدد على قلوبهم فلا يؤمنوا حتى يروا العذاب الاليم. قال ربنا قال ايه؟ قد اجيبت دعوتكما لم يدعو باسم الله المنتقم مسلا لم يقل اللهم باسمك الشديد اشدد على قلوبهم. لا. هو دعا دعاء عادي جدا
لانه فاهم ومحصي عنده احصاء لاسم الله المنتقم. اسم الله الشديد. دون ان يذكر اسم المنتقم واسمه الشديد. ما استحضرهمش زي ما كان بيتقال ان لازم تقول اسم عشان الاسم المناسب عشان ربنا يتسيب. لأ
مش لازم في سورة القصص سيدنا موسى برضه قال ربياني ظلمت نفسي فاغفر لي وخلص الدعاء. فغفر له انه هو الغفور الرحيم. ده تعقيب القرآن سيدنا موسى دعاؤه كان ايه؟ ربياني ظلمت نفسي. اللي هو ايه انت بتعترف بذنبك
انتقد الذات ثم تطلب المغفرة فاغفر لي هو كده احصى اسم الغفور واسم الغفار لانه طالب المغفرة. فالقرآن بيخبرنا بقى. فغفر له. ليه؟ انه هو الغفور الرحيم لكن ده مش جزء من دعاء سيدنا موسى
ده خبر القرآن بيخبرنا به. هم طيب ايضا سيدنا موسى في سورة طه قال ربي اشرح لي صدري ويسر لي امري واحلل عقدة من لساني يفقهوا قولي. واجعل لي وزيرا من اهلي هارون اخي. اشدد
به ازري واشركه في امري. كي نسبحك كثيرا ونذكرك كثيرا. انك كنت ما بصير سيدنا موسى اثنى على الله بقوله انك كنت بنا بصيرا. في الاخر الاسم الوحيد اللي جابه البصير. اللي هو ده. مع انه طلب شرح الصدر
وتيسير الامر وشد الازر وان قومه يفقهوه فكانت هناك اسماء حسنى كثيرة جدا ممكن يستدعيها اسم الهادي اللهم يا هادي ها اشرح صدرهم اشرح صدري. وافتح علي الفتاح عشان ربنا يفتح بينه وبين قومه. اسم النافع او القوي. كل دي
اسماء كان ممكن يستحضرها قبل ما يطلب انه يشد ازره باخوه لكنه ناجى ناجى الله عادي جدا طلب طلباته طبقا للاسماء دي هو دعا بهذه الاسماء من غير ما يقولها. وقال اسم البصير
برضو يعني ما بقولش ان انه ما ينفعش نقول لا بالعكس اذكر اسماء الله الحسنى لكن مش بالضرورة ما تبقوا ما تخلوهاش يعني حاجة اساسية في الدعاء انك لازم تقول الاسم مع الدعاء
الاعراف هتجدوا استحضر الاسم الغافر مسلا. فاغفر لنا وارحمنا وانت خير الغافرين دعا بالاسم المناسب لموضوع الدعاء الدعاء ازا هذا وارد ايضا لكن اللي اقصده ان مش شرط. مش شرط ان الانسان يذكر اسم من الاسماء الحسنى عشان يعتبر ان هو كده بيدعو بها. لا مش لازم
مجرد ان انت دعوت بمقتضيات الاسم انت دعوت بهذا الاسم. خلاص دعاء سيدنا لوط مسلا قال ايه رب نجني واهلي مما يعملون فربنا قال فنجيناه واهله اجمعين. ما قالش يا منجي نجني
في اخر البقرة ربنا بيعلمنا الدعاء. ده ربنا اللي بيعلمنا الدعاء في اخر البقرة. متين ستة وتمانين ربنا لا تؤاخذنا ان نسينا او اخطأنا ربنا ولا تحمل علينا اصرا كما حملته على الذين من قبلنا. ربنا ولا تحملنا ما
لا طاقة لنا به واعف عنا واغفر لنا وارحمنا انت مولانا فانصرنا على القوم الكافرين. انت مولانا دعا بالمولى مم فانصرنا على القوم الكافرين. المولى هو النصير اللي بينصر انسان لقربه منه. وهنتكلم فيها في اسم المولى. فدعا باسم الله المولى
لما قال انصرنا لكنه في نفس الدعاء ده قال اعف عنا ما قالش يا عفو واعف عنا وقال واغفر لنا. ما قالش يا كفر اغفر لنا وارحمنا ما قالش انت الرحيم فارحمني
هل نقدر نقول ان هو لم يدعو بالعفو والغفار والرحيم؟ لأ هو دعا بالعفو والغفار رحيم. لانه طلب العفو وطلب المغفرة وطلب الرحمة. يبقى هو احصى هذه الاسماء. احصاها فهمها وعاها دعا بمقتضياتها
يبقى الاحصاء عبارة عن ايه بقى؟ فهم الاسماء والتفاعل معها يا استاز تتفاعل معها بانك تطلب معانيها من الله ادعية النبي محمد عليه الصلاة والسلام الصحيحة ايضا فيها ما يذكر فيه الاسماء الحسنى وفيها ما لا يذكر فيه الاسماء الحسنى. مسلا دعا لقومه قال ايه
اللهم اغفر لقومي فانهم لا يعلمون ما قالش يا غفار اغفر لقومي فانهم لا يعلمون ودعا بالمغفرة مسلا للانصار اللهم اغفر للانصار وابناء الانصار وابناء ابناء الانصار ما قالش اللهم يا اغفر للانصار وابناء الانصار وابناء دعا لقبيلة دوس بالهداية
اللهم اهد دوسا وات بهم. ما قالش يا هادي اهد دوسا وات بهم. مجرد طلب الهداية فقد دعا باسم الله الهادي لان ده ناتج عن الايمان وتوحيد الله في اسم الله الهادي. فتفاعل مع الاسم بانه طلب الهداية
تمام طيب لما دعا للمحبوسين في مكة اللي مش عارفين يغادروا مكة ما قالش يا منجي نجي فلان. لأ ده دعا دعا باسمائها. اللهم انجع عياش بن ربيعة. اللهم انجي الوليد بن الوليد. اللهم انجي سلام ابن
هشام اللهم انجي المستضعفين من المؤمنين. اللهم اشدد وطأتك على مضر اللي هي قريش. اللهم اجعلها سنينك سنين يوسف لم يذكر ولا اسم من الاسماء الحسنى في هذا الدعاء لكنه دعا بايه
بسم الله المنجي او المنجي علشان الانجي عياش. انجي الوليد. انجي سلمة انجي المستضعفين. فهو كده احصى الاسم فهمه تدبره تفاعل مع الاسم بانه دعا بالاسم بانه طلب مقتضيات لكن ايضا من دعاء وايضا من دعاء النبي عليه الصلاة والسلام برضو الدعاء برضو ما زكرش فيه الاسماء الحسنى الدعاء من اهم ما يمكن
النبي قال عليه الصلاة والسلام. وعلمنا نقول هزا الكلام. اللهم اكفني بحلالك عن حرامك واغنني بفضلك عمن سواك. ما قالش يا كافي اكفني بحلالك عن حرامك. ويا غني اغنني بفضلك عمن سواك. وده
دعاء على فكرة مهم جدا لانه ورد فيه انه من قاله سد الله عنه دينه ولو كان كالجبال دعاء جميل وصحيح والنبي صلى في نفس الوقت الادعية الواردة عن سيدنا ابراهيم نصفها بالاسماء الحسنى ونصفها لأ
يعني اجي مسلا سيدنا ابراهيم بيقول ايه ربنا واجعلنا مسلمين هو اسماعيل. مسلمين لك ومن ذريتنا امة مسلمة لك ارنا مناسكنا وتب علينا انك انت التواب الرحيم. فدعا الله باسم التواب. الرحيم
لما طلب التوبة ان ربنا يتوب عليه. وايضا قال ربنا لا تجعلنا فتنة للذين كفروا واغفر لنا ربنا انك انت العزيز الحكيم. واختار اسم العزيز والحكيم ولما نتدبر الاية دي نعرف هو ليه ما قالش انك انت الغفور ما سمع انه قال واغفر لنا
ازا هو لما حتى لما استدعى اسماء مش بالضرورة نفس الاسم اللي طلبه بالزبط الفعل بتاعه عشان احنا احيانا يعني بنطبق الطريقة دي بس بطريقة ساذجة شوية يعني ما شفناش الانبياء ما عملوش كده
كذلك عن سيدنا عيسى ورد بقى كل اللي ورد عنه بالاسماء الحسنى سيدنا عيسى ربنا ربنا انزل علينا مائدة من السماء تكون لنا عيدا لاولنا واخرنا واية منك وارزقنا انا وانت خير الرازقين
وقال ان تعذبهم فهم عبادك وان تغفر لهم فانك انت العزيز الحكيم. ايضا استدعى العزيز الحكيم مع المغفرة. مع طلب المغفرة النبي سيدنا محمد عليه الصلاة والسلام ودي برضو دي مهمة
آآ سمع واحد وقفنا على هذا الدعاء وده دعاء كله باسماء حسنى يعني انا ما بقولش مش عايز حد يفهمني غلط. انا ما بقولش ما تدعوش ربنا باسمائه الحسنى. يعني ما تزكرش اسماء الحسنى. لأ ما قلتش كده. لكن مش شرط ومش بالسزاجة اللي بنعملها
دي احيانا اللي هو يعني يغفر اغفر لي يا رحيم ارحمني وهكزا. لأ مش بالضرورة عن انس ابن مالك قال كنت مع رسول الله صلى الله عليه وسلم جالسا ورجل قائم يصلي
كان فيه واحد قاعد بيصلي وواقف بيصلي وهم جنبه فسمعوه لما ركع وسجد وتشهد وهو بيخلص في اخر صلاة دعا فقال في دعائه ده سيدنا انس ابن مالك بيرويه اللهم اني بان لك
اللهم اني اسألك بان لك الحمد لا اله الا انت المنان بديع السماوات والارض يا ذا الجلال والاكرام. يا حي يا يا قيوم اني اسألك ودعا باشياء بقى فقال النبي لاصحابه تدرون بما بما دعا؟ عارفين هو دعا بايه
قالوا الله ورسوله اعلم. قال والذي نفسي بيده لقد دعا لقد دعا الله باسمه العظيم الذي اذا دعي به اجاب واذا سئل به اعطى بتقول لي احنا مش فاهمين انت عاوز ايه
يعني ندعي بالاسماء الحسنى ولا ما ندعيش بالاسماء الحسنى؟ اقول لك ما يفرقشي عاوز تدعو بها ادع بها وقلها مش عاوز ايه ممكن لكن لو انت طلبت مقتضياتها يبقى انت كده دعوت بها ايضا حتى لو ما قلتش الاسم نفسه. خلاص
لان في اللي انا بقوله البدعة هنا ان احنا نفهم ان طريقة اختيار الاسم المناسب هتبقى سبب الاستجابة. كده بدأنا بدأنا نبتدع بقى وفي ناس على الانترنت بتقول كمية كلام فارغ مش معقول
سمعت واحد مرة بيقول لو عرفت تختار الاسم الصحيح تدعو بك ربنا هيستجيب لك كده بياخد خمس تلاف دولار في في الدورة على فكرة دي بيعلم الناس ازاي تخدها دروب الاسماء
يقول لك ايه انا سمعت بنفسي الكلام ده انت مسلا عاوز سيارة عارف تدعوا باسم الله ايه السريع تدعو باسم الله السريع لانك عاوز سيارة عاوز تروح شغلات بسرعة. تقضي مشاويرك بسرعة اسرع فتطلب بسم الله السريع
انت اصلا جبت منين اسم السريع؟ ربنا من اسمائه السريع؟ لأ ورد ان ربنا سريع الحساب. تقوم تشتق لربنا اسم من هذا الوصف هذه صفة الله سريع وممكن يكون اسم سريع الحساب. لكن مش سريع. هذا اسم مقيد. مقيد بسريع الحساب
ده بقى بيقودنا لاخر كلمتين في اية الاعراف اللي قلنا عليها يا جماعة اللي يقول لك اسم الله السريع والكلام ده. احنا قلنا ايه؟ ولله الاسماء الحسنى فدعوه بها وذروا الذين يلحدون في اسمائه سيجزون ما كانوا يعملون
سيبكم من الناس اللي بتلحد في اسماء الله اطلاق اسماء على الله لم يسمي بها نفسه الحاد في الاسماء كلمة الحاد يعني انحراف او ميل الالحاد في الاسماء يعني الميل بها عن معانيها
بيقول لك احنا بندفن لحد. يعني ايه؟ يعني في جانب القبر بنعمل شق ويوضع الميت بميل. ده اسمه لحد عشان فيه ميت الميل بالاسماء عن معانيها هو الحاد في الاسماء
لذلك مهم جدا تدبر الاسماء الحسنى احصاء الاسماء الحسنى فهمها العيش بمعانيها والتأثر بها هنا تعطيل او تشبيه او تكييف ربنا سميع من اسمائه السميع في فئة اسمها المعطلة يقول لك سميع بلا سمع
عشان ما يبقاش زي الايه؟ البني ادمين انت كده عطلت السمع المشبهة يقولوا يسمع بسمع مثل سمعنا. زي ما انت بتسمع كده وهو بيسمع. انت ده كده اسمه تشبيه. شبه الله بخلقه لا يجوز برضه. فلا التعطيل صح ولا
التشبيه صح لو قلت بسمع ليس كسمع المخلوقات يقول لك طب كيف يسمع؟ كيف دي يعني تكييف؟ كيف مين انت مش هتفهم كيف ابدا. ما تقولش في ربنا كيف ابدا
انت مش فاهم روحك انت هتفهم هتفهم آآ طبيعتك مش فاهمها هتفهم طبيعة ربنا ما تقدرش حتى كلمة طبيعة ربنا غلط ما تقدرش عند مرحلة معينة ومخك لازم هيقف هنا
لزلك احنا هندرس بحذر فلا نقع في تشبيه ولا تكييف ولا تعطيل وربنا يعينا والالحاد ايضا انه آآ يذكر العبد ربه بلفظ هو لا يعرف معناه ولا يتصور مسماة يعني يعني ربما كان مسلا مسماه امر غير لائق بالله
يعني مسلا مسلا ربنا علم وعلم ادم الاسماء كلها وربنا قال واتقوا الله ويعلمكم الله ربنا زكر انه يعلم هل تسمي ربنا المعلم لا يجوز معلم يعني مدرس وعلمك ما لم تكن تعلم. ازا من صفات الله انه يعلم
وعلمناه من لدنا علما. الرحمن علم القرآن لكن كل ده لا يجوز لك ان انت فاشتق لله اسم المعلم هنا عشان بعيد برضو شوية وازيد في حتة انا قلتها اتكلمت فيها في اول الحلقة
لكن رغم كل النصوص القرآنية دي اللي ورد فيها صفاته لا يجوز ان احنا نشتق منها اسم. ورد مسلا في القرآن الكريم فسوف يأتي الله بقوم يحبهم ويحبون ازن ربنا بيحب
يجوز تسمي ربنا المحب لا يجوز. ربنا بيحب. ايوا ربنا قال. يحبهم. ازا ربنا بيحب. لكن لا يجوز تشتق لله اسم هكزا. نفس الكلام برضو اللي قال سمى ربنا السريع
ربنا استريح آآ فيعني آآ انا بس حبيت انا اؤكد على المعاني دي لان احنا هنبدأ سلسلة ان شاء الله مباركة جدا. تغير حياتك بجد. لكنك هتعرف من هو الله
من اسماءه وصفاته. يا جماعة المسيحيين واللي تخش كده الكنيسة عندهم صورة الرب وام الرب تمسال وبتاع احنا ما عندناش لربنا لا صورة ولا تمسال. احنا عندنا اسماؤه وعندنا كلامه. القرآن واسماء ربنا وصفاته. منها
احنا بنعرف ربنا اللي عندنا تمسال ولا عندنا صورة. لزلك الهدف من كلامي هو ان الدعاء بالاسماء هو التفاعل مع هذه الاسماء بالفهم ايمان بها وبتوحيد الله فيها فتطلب ما عند الله من فهمك لهذه الاسماء لانه اوحى لك بما عنده لك
من هذه الاسماء فلازم نذكر الاسماء الصحيحة الواردة عن الله والله اعلى واعلم اني داع فامنوا. اللهم انا نسأل اسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب
فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على اللهم حببنا اليك والى ملائكتك وانبيائك ورسلك وعبادك الصالحين واجعلنا مما من يحبك ويحب ملائكتك وانبيائك ورسلك وعبادك الصالحين. اللهم احي قلوبنا بحبك
جعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل بنى كله لك وسعينا كله في مرضاتك. اللهم اغننا بالافتقار اليك ولا تفقرنا بالاستغناء عنك. نعوذ
بك من الفقر الا اليك. اللهم اجعلنا ممن احصوا اسمائك الحسنى وبلغنا بها جنتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي. وحسناتكم جميعا
اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم
من شرورهم ونجعلك اللهم في نحورهم. فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايت بنصرك المرابطين في الارض المباركة فلسطين
اللهم سدد رميهم وخيب رمي عدوهم وتقبل شهداءهم. وكن مع اخواننا في تركستان الشرقية وفي الشام وفي كشميرا وفي الهند وانصر من نصرهم واخذل من خذلهم وطهر المسجد الاقصى من الدنس فانهم لا يعجزونك
اللهم كن مع اخواننا المنكوبين المبتلين في سوريا وفي تركيا. اللهم كن معهم اللهم تقبل في الشهداء. اللهم اللهم اجعل هذا البرد سلاما على قلوبهم. اللهم ارزقهم من ما تثبتهم به على دينك. واجعل ما حدث لهم عن ذنوبهم. اللهم اشف مرضانا واهد شبابنا وارضى عنا ورضنا
واجمعنا في ظل عرشك يوم لا ظل الا ظلك. واسقنا من يد سيدنا محمد شربة هنيئة لا نظمأ بعدها ابدا ولا تحرمنا لذة النظر الى نور وجهك الكريم. اللهم انك تعلم ان هذه القلوب قد اجتمعت على كتابك
وعلى محبتك والتقت يا ربنا على طاعتك وتعاهدت على دعوتك وتوحدت على نصرة فوثق اللهم رابطتها وادم ودها واهدها سبلها واملأها بنورك الذي لا يخبو واشرح كرها بفيض الايمان بك وجميل التوكل عليك
واحييها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. وصلي اللهم وسلم على سيدنا محمد ونراكم غدا بازن الله. في نفس هذا الموعد ان كنا من اهل الدنيا